**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՓԵՏՐՎԱՐԻ 17-Ի N 194-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Իրավական ակտի ընդունման անհրաժեշտությունը**

«Հայաստանի Հանրապետության կառավարության 2005 թվականի փետրվարի 17-ի 194-Ն որոշման մեջ փոփոխություններ կատարելու» Հայաստանի Հանրապետության կառավարության որոշման նախագծի մշակման անհրաժեշտությունը բխում է Բնապահպանության և ընդերքի տեսչական մարմնի, Սննդամթերքի անվտանգության տեսչական մարմնի և Քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմիններ) բնականոն գործունեությունն ապահովելու համար անհրաժեշտ քանակի տրասնպորտային միջոցներով ապահովվելու նախադրյալներ ստեղծելու անհրաժեշտությունից:

**2. Ընթացիկ իրավիճակը և խնդիրները**

ՀՀ կառավարության 2019 թվականի հուլիսի 18-ի N 896-Ն որոշմամբ սահմանվել ենՏեսչական մարմինների ծառայողական ավտոմեքենաների սահմանաքանակները, այն է՝ Բնապահպանության և ընդերքի տեսչական մարմնի պարագայում տվյալ քանակը սահմանվել է 31 մեքենայի չափով, Սննդամթերքի անվտանգության տեսչական մարմնի անվտանգության տեսչական մարմնի համար՝ 32 մեքենա, իսկ Քաղաքաշինության, տեխնիկական և հրդեհային անվտանգության տեսչական մարմնի համար՝ 15 մեքենա: Այս պահի դրությամբ Տեսչական մարմիններին ամրացված են նշված սահմանաքանակների համապատասխան քանակի մեքենաներ:

Նախագծող առաջարկվում է ավելացնել Տեսչական մարմիններին ամրացված մեքենաների քանակը 4-ական նոր մեքենաներով, որի համար անհրաժեշտ է նաև ավելացնել Նախագծով փոփոխվող որոշմամբ Տեսչական մարմինների համար սահմանված մեքենաների սահմանաքանակները:

***Քաղաքաշինության, տեխնիկական և հրդեհային անվտանգության տեսչական մարմնի մասով՝***

11.02.2021թ. Ազգային ժողովի կողմից ընդունվել է «Պետական սահմանի մասին» օրենքում լրացումներ կատարելու մասին» օրենքը, որով պետական սահմանին վերահսկողություն իրականացնող մարմինների շարքում ներառվել է նաև Քաղաքաշինության, տեխնիկական և հրդեհային անվտանգության տեսչական մարմինը: Միաժամանակ, ներկայումս շրջանառության մեջ է գտնվում **«**Տրանսպորտի բնագավառում պետական վերահսկողության մասին»օրենքի նախագիծը, որով ևս ի թիվս այլ դրույթների նախատեսվում է տեսչական մարմնին օժտել համապատասխան գործիքակազմով, որով վերջինս սահմանային պետական վերահսկողություն իրականացնելու հնարավորություն կունենա:

Տեսչական մարմնի աշխատակիցների կողմից սահմանային վերահսկողությունն իրականցվելու է 4 մաքսային անցակետերում 24-ժամյա ռեժիմով` հերթափոխով: Սահմանված ռեժիմը պահպանելու համար հարկավոր է լինելու կազմակերպել տեսչական մարմնի աշխատակիցների պարբերական տեղափոխումը և վերադարձը սահմանային կետերից: Հերթափոխը իրականցվելու է նաև գիշերային ժամերին, ուստի տեսչական մարմնի աշխատակիցներին անհրաժեշտ է լինելու հատկացնել տրանսպորտային միջոցներ նպատակակատերին հասնելու համար, քանի որ այդ ժամերին սահմանային կետեր հասնելու որևէ այլ տարբերակ բացակայում է:

Նշված փոփոխությունների արդյունքում, տեսչական մարմինների լիազորությունների էական ընդլայնմամբ պայմանավորված, հարկավոր է ավելացնել տեսչական մարմնի ծառայողական ավտոմեքենաների քանակը՝ վերջինիս կողմից համապատասխան լիազորությունների պատշաճ իրականացումն ապահովելու նպատակով:

***Բնապահպանության և ընդերքի տեսչական մարմնի մասով՝***

Բնապահպանության և ընդերքի տեսչական մարմինը իրեն վերապահված լիազորությունների շրջանակում վերահսկողությունը իրականացնում է ստուգումների և դիտարկումներին միջոցով, որի մասով մշտական կարիք է առաջանում այցելել Հայաստանի Հանրապետության տարբեր մարզերում և մայրաքաղաքում իրենց գործունեություն իրականացնող տնտեսավարող սուբյեկտներին:

Հարկ է նշել նաև, որ Բնապահպանության և ընդերքի տեսչական մարմինը ստուգումները իրականացնում է ոչ միայն բնակավայրերում կամ դրանց մոտ տեղակայված տնտեսավարողներին մոտ, այլ այդ բնակավայրերերից հեռու գտնվող և երբեմն դժվար հասանելի հատվածներում, օրինակ՝ ընդերքօգտագործման տեղամասերում կամ բնության հատուկ պահպանվող տարածքներում: Այսպիսով, դեպի վերոհիշյալ տեղամասեր իրականացվող ճանապարհորդությունների հաշվին ավելանում է մեկ ստուգման համար հատկացվող միջին ժամանակը, ինչը իր հերթին թույլ չի տալիս տեսուչներին հերթափոխով պատշաճ կերպով կազմակերպել իրենց աշխատանքները: Որպես նշվածի ուղղակի հետևանք՝ տեսչական ենթակայության տակ գտնվող մեքենաները չեն բավարարում տեսուչներին ծրագրերով նախատեսված ստուգումները իրականացնել սահմանված ժամանակում, ինչպես նաև օպերատիվ կերպով արձագանքել տեսչական մարմնին ուղղված դիմում-բողոքներին, որոնք տարեց տարի ավելանում են:

**Սննդամթերքի անվտանգության տեսչական մարմնի մասով՝**

Վերջին շրջանում հանրային սննդի վայրերում թունավորման դեպքերի աճով պայմանավորված Սննդամթերի անվտանգության տեսչական մարմինը ուժեղացրել է վերահսկողությունը վերոհիշյալ ոլորտում իրենց գործունեությունը իրականացնող տնտեսավարող սուբյեկտների նկատմամբ: Հաշվի առնելով նշված ոլորտի առաջնահերթ կարևորությունը և օրենսդրությամբ սահմանված պահանջների չպահպանման պարագայում քաղաքացիների կյանքին և առողջության սպառնացող անմիջական վտանգը՝ նշված ոլորտում տեսչական մարմնի կողմից բողոքների հիման վրա օպերատիվ արձագանքը ապահովելու, ինչպես նաև պլանային ստուգումների անխափան կազմակերպման նպատակով անհրաժեշտ է որպեսզի տեսչական մարմնինը զինված լինի համապատասխան քանակի ավտոմեքենաներով: Այնուամենայնիվ, Տեսչական մարմնի ենթակայության տակ գտնվող մեքենաների թիվը ներկայումս չի բավարարում տեսչական մարմնի կողմից իրեն վերապահված գործառույթները արդյունավետ իրակնացնելու համար:

Հարկ է նշել նաև, որ տեսչական մարմնի սահմանային 5 հսկիչ կետերի աշխատանքների (ներմուծվող սննդի նմուշառում, որոշ դեպքերում համապատասխան նմուշները դեպի սահմանից հեռու գտնվող լաբորատորիաներ տեղափոխում և այլն) բնականոն ընթացքը ապահովելու համար նույնպես անհրաժեշտ է ձեռբ բերել լրացուցիչ քանակի մեքենաներ:

Վերոգրյալի համատեքստում, ս.թ. սեպտեմբերի 11-ին Վարչապետի աշխատակազմում Ֆինանսների նախարարի մասնակցությամբ տեղի է ունեցել տեսչական մարմինների 2022 թ. բյուջետային հայտերի քննարկում, որի ընթացքում պայմանավորվածություն է ձեռք բերվել առ այն, որ տեսչական մարմինների և Վարչապետի աշխատակազմի խնայած միջոցների մի մասը հարկավոր է հատկացնել տեսչական մարմիններին անհրաժեշտ գույքը, ներառյալ՝ նշված 12 ավտոմեքենաները ձեռք բերելու համար (Արձանագրություն N ՂԱ/18-2021): Նշված վերաբաշխումը իրականացնելու համար արդեն իսկ մշակվել և շրջանառության մեջ է դրվել ՀՀ կառավարության համապատասխան որոշման նախագիծը:

**3. Առաջարկվող կարգավորման նպատակը և բնույթը**

Նախագծի ընդունման նպատակն է ավելացնել Տեսչական մարմինների ծառայողական ավտոմեքենաների սահմանաքանակները՝ նախադրյալ ստեղծելով Տեսչական մարմիններին լրացուցիչ քանակի տրանսպորտային միջոցներ տրամադրելու համար:

**4. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Տեսչական մարմինների աշխատանքների համակարգման գրասենյակի կողմից:

**5. Ակնկալվող արդյունքը**

Նախագծի ընդունման արդյունքում ակնկալվում է ապահովել Տեսչական մարմինների գործունեության բնականոն ընթացքը՝ անհրաժեշտ ռեժիմով ստուգումներ և դիտարկումների իրականացման համար համապատասխան տրանսպորտային միջոցների ձեռք բերման համար նախադրյալներ ստեղծելու միջոցով:

**6. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

«Հայաստանի Հանրապետության կառավարության 2005 թվականի փետրվարի 17-ի 194-Ն որոշման մեջ փոփոխություններ կատարելու» Կառավարության որոշման նախագծի ընդունման կապակցությամբ պետական բյուջեում նախատեսվում է տարեկան 14,400.00 հազ. դրամի չափով ծախuերի և եկամուտների ավելացում:

**7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Ներկայացվող նախագիծը չի բխում ռազմավարական փաստաթղթերից։